Sfar, kes on ise hinnatud BD- ehk koomiksikunstnik, võttiski filmi aluseks oma Gainsbourg'i-teemalise koomiksi. Ka film sisaldab fantaasiaelemente, mida Raag filmile eelnenud lühiloengus seletas osalt sellega, et väga raske oli saada nõusolekut kõigilt isikutelt, kelle elusid  filmis kujutada taheti, seega peaks selline fantaasiamäng suure osa kohtuhagisid ära hoidma. Kõige olulisemaks Sfari fantaasiaviljaks on tegelane La Gueule (pr k lõust), kes Gainsbourg'i terve elu saatanliku varjuna saadab ja olulistel eluhetkedel mitte just kõige mõistlikumat nõu annab.